text: 'শান্তির সংস্কৃতি'র ২০ বছর পূর্তি উৎসব জাতিসংঘে | 457121|| Bangladesh Pratidin
  'শান্তির সংস্কৃতি'র ২০ বছর…
  আপলোড : ১৪ সেপ্টেম্বর, ২০১৯ ২৩:৩২
  জাতিসংঘের সদস্য রাষ্ট্রগুলোকে 'এজেন্ডা ২০৩০' অর্জনের জন্য 'শান্তির সংস্কৃতি' ধারণাটি কাজে লাগানোর আহ্বান জানিয়েছেন বাংলাদেশের স্থায়ী প্রতিনিধি ও রাষ্ট্রদূত মাসুদ বিন মোমেন। গত শুক্রবার জাতিসংঘ সদর দফতরের সাধারণ পরিষদ হলে 'শান্তির সংস্কৃতি' ধারণার ২০ বছর পূর্তি উপলক্ষে আয়োজিত অনুষ্ঠানে তিনি এ কথা বলেন। উচ্চ পর্যায়ের ফোরামের এ অনুষ্ঠানটি আয়োজন করেন ৭৩তম জাতিসংঘ সাধারণ পরিষদের সভাপতি মারিয়া ফার্নান্দে এস্পিনোসা গার্সেজ। খবর এনআরবি নিউজের।
  রাষ্ট্রদূত মাসুদ আরও বলেন, ২০ বছর আগে তৎকালীন প্রধানমন্ত্রী শেখ হাসিনার দূরদর্শী নেতৃত্বে 'শান্তির সংস্কৃতি'র মতো আদর্শিক রেজুলেশনটি গ্রহণের প্রক্রিয়া শুরু করেছিল বাংলাদেশ।
  আজ আমরা যখন এই রেজুলেশনটির ২০ বছর পূর্তি উদ্যাপন করছি, এমন সময়ও তিনিই প্রধানমন্ত্রী। আমরা আনন্দিত যে 'শান্তির সংস্কৃতি' প্রণিধানযোগ্য একটি ধারণা হিসেবে প্রতিষ্ঠা পেয়েছে। এটি জাতিসংঘের বৃহৎ পরিসরে ছড়িয়ে পড়ায় আমরা গর্বিত।